text: কাইফি আজমি (; ) একজন ভারতীয় প্রথিতযশা উর্দ্দুভাষী কবি ও সাহিত্যিক এবং বিশিষ্ট চলচ্চিত্র ব্যক্তিত্ব। তার কবিতা সমাজসচেতনায় ঋদ্ধ।
  
  পরিচিতি 
  কাইফি আজমি ভারতের উত্তর প্রদেশের আজমগড়ে এক জমিদার পরিবারে ১৯১৯ খ্রিষ্টাব্দের ১৯ জানুয়ারি জন্মগ্রহণ করেন। ১৯৪৭ খ্রিষ্টাব্দে তিনি শওকাত আজমিকে বিয়ে করেন। তার কন্যা শাবানা আজমি ভারতের বিখ্যাত অভিনেত্রী। তিনি ছাত্র জীবনে উর্দু ও ফার্সি সাহিত্যে লেখাপড়া করেন। কিন্তু ১৯৪২ খ্রিষ্টাব্দে ভারতছাড় আন্দোলনের সময় লেখাপড়া ছেড়ে দেন।
  
  কর্মজীবন 
  ১৯৪৩ খ্রিষ্টাব্দে ভারতীয় কম্যুনিস্ট পার্টিতে যোগদান করেন। এরপর পার্টির আদেশে মুম্বই গমন করেন। এ সময় তিনি আলী সরদার জাফরি সম্পাদিত দলীয় পত্রিকা কাওমি জং-এ যোগ দেন। অন্যান্য উর্দু কবিদের মতই কাইফি আজমি গজল দিয়ে কাব্যচর্চা শুরু করেন। ধীরে ধীরে সামাজিক সচেতনতামূলক কাব্য রচনা করতে থাকেন। তার গ্রন্থের মধ্যে আখির-ই-সাব, শারমায়া, আওয়ারা সাজদে, কৈফিয়াত, নঈ গুলিস্তাঁ প্রভৃতি উল্লেখযোগ্য। ১৯৫২ সালে গীতিকার হিসেবে মুম্বাই চলচ্চিত্রে কাজ আরম্ভ করেন।
  
  বাংলাদেশের মুক্তিযুদ্ধে অবদান 
  মুক্তিযুদ্ধে অবদান: বাংলাদেশের মুক্তিযুদ্ধের সময় কাইফি আজমি একজন প্রথিতযশা কবি ও সিনেমা ব্যক্তিত্ব ছিলেন। ১৯৭১ খ্রিষ্টাব্দে বাঙালিদের উপর পাকিস্তানিদের নির্যাতন কাইফি আজমিকে ব্যথিত করে। তিনি কবিতার মাধ্যমে তার অনুভূতি তুলে ধরেন। কবিতা লিখে ও পাঠ করে তিনি বাঙালির মুক্তিযুদ্ধের পক্ষে জনমত গঠনে সাহায্য করেন।
  
  পুরস্কার ও সম্মাননা 
  কাইফি আজমি ভারত সরকার কর্তৃক পদ্মশ্রী পদক লাভ করেন। ১৯৭৫ খ্রিষ্টাব্দে আওয়ারা সাজদে কাব্যগ্রন্থের জন্য লাভ করেন সাহিত্য একাডেমি পুরস্কার। এছাড়া তাকে ২০০২ খ্রিষ্টাব্দে সাহিত্য একাডেমি ফেলোশীপ (২০০২) প্রদান করা হয়। এর আগে তিনি বিশ্বভারতী বিশ্ববিদ্যালয় কর্তৃক সাম্মানিক ডক্টরেট ডিগ্রি লাভ করেন।
  
  মৃত্যু 
  কাইফি আজমি ২০০২ সালের ১০ মে ৮৩ বছর বয়সে মুম্বইতে মৃত্যুবরণ করেন।
  
  তথ্যসূত্র 
  
   Constructing a Narrative of Love: Early Romantic Poems of Kaifi Azmi. Mazhar Hussain, Social Scientist, Vol. 31, No. 3/4 (Mar. - Apr., 2003), pp. 57–73.
   Encyclopaedia of Hindi Cinema - by Govind Nihalani, Saibal Chatterjee, Gulzar. pp 293. Popular Prakashan, 2003.
   Kaifi Azmi Biography
   Kaifi Azmi - The Library of Congress
   A Profile
   Kaifi Azmi: The End of an Era - Meera Kabir.
  
  বহিঃসংযোগ 
   BAZME-KAIFI In Remember of Kaifi Azmi-> ( In Sarai Mir Mushayaras and Neshists are Being Handled In remember of Kaifi Azmi.)
   Kaifi Azmi at Kavita Kosh (Hindi)
   
   Recordings of Kaifi Azmi at Library of Congress
    Kaifi Aur Main, a tribute site by IPTA.
   A collection of verses and mushaira recordings by Kaifi Azmi 
   Poetry of Kaifi Azmi
   Songs by Kaifi Azmi
   Urdu poet Kaifi Azmi dead
   Yeh Nayan Dare Dare ( Kohraa 1964 - Hemant Kumar - Kaifi Azmi )
  
  বিষয়শ্রেণী:১৯১৯-এ জন্ম
  বিষয়শ্রেণী:২০০২-এ মৃত্যু
  বিষয়শ্রেণী:পদ্মশ্রী প্রাপক
  বিষয়শ্রেণী:সাহিত্য একাডেমী পুরস্কার প্রাপক
  বিষয়শ্রেণী:সাহিত্য একাডেমী ফেলোশিপ এর প্রাপক
  বিষয়শ্রেণী:ফিল্মফেয়ার পুরস্কার বিজয়ী
  বিষয়শ্রেণী:ভারতীয় গীতিকার
  বিষয়শ্রেণী:ভারতীয় মুসলিম
  বিষয়শ্রেণী:মার্কসবাদী লেখক
  বিষয়শ্রেণী:মার্কসবাদী কবি
  বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:উর্দু কবি
  বিষয়শ্রেণী:ভারতীয় কবি
title: কাইফি আজমি